
BE METHODO SANGTI THOMAE 



SPECIATIM DE STRUCTURA ARTICULORUM SUMMAE THKOLOGICAE 



Plures existimare videntur quod, antequam Cartesius 
Discm-suiii de Mflhodo scriberet, philosophia traditionalis 
re^ulas legitimi processus mcntis ad scientiam tum aedifi- 
candam tum docendam nondum plene et exacto cogno- 
scebat. Plures alii e contrario putant quod Cartesius, qui 
historiam et antecessores suos despiciebat, facillime potuis- 
set apud ipsos veras regulas methodi invenirc; immo non 
dcsunt logici iuxta quos scribi posset ad mentem Aristoielis 
et sancti Thomae discursus de methodo magis scientificus 
quam cartcsianum opus. Vellem solum in hoc articulo bre- 
viter exponere principales lineas methodi sancti Thomae. 
Videamus primo, ad modum status quaestionis, quld de ea 
dicant plures hodierni, dcinde examinabimus, quomodo so- 
lidum lundamentum huiusce methodi apud Aristotelem An- 
gelicus invenerit ac ipse usus sit analysi in inquisitione in- 
ductiva, nec non synthesi in demonstratione, denique quo- 
modo analysim et synthesim intime coniunxerit sub divinae 
contemplationis lumine. 



i. — De diversis iudlciis circa hanc methodum. 

Non desunt hodie qui dicunt: methodus sancti Thomae 
est tumis scholaslica et artificialis seu factitia, tton sa/is hi- 
s/orica e/ rea/is. Kst, ut aiunt, nicthodus niniis a fir/ori, 
quasi semper per modum deductionis aut synthesis, non 
satis per modum inductionis et analysis. aut in ipsa analysi 
niiius ais/rac/a est; immo videlur quandoqne confundere /o- 

gicas a6s/r.u/iones cum rcrnm rcalitate. Quidam, incon- 
scienter nominalistae. hodie asserunt: < Sanctus Thomas 
loquitur quandoque de materia et forma, de essentia et 
exsistentia, ac si essent realitates distinctae > ('). — Certo 
quidem pro Angelico, ut scimus, iam ante considcrationem 
mentis, materia non est forma, essentia creata non est suum 
esse; ideoque ante considerationem mentis materia distin- 
guitur a forma, et essentia ab esse. Attamen forma et es- 
sentia non sunt, pro sancto Thoma, id quod est, sed td quo 
aliquid est tale, nec sequitur quod sint solum entia rationis, 
et non quid reale ( 2 ). Sed multi hodierni nesciunt amplius 
distinguere inter abstractionem metaphysicam considera- 
tionis directae et abstraciionem logicam considerationis re- 
flexae ( 3 ) : ideo putant quod solum id qiiod est, est reale, 
scilicet ipsum singuiare concretum ; proinde pro illts abstra- 
ctum obiectum non solum est nou concretitm sed non rcale, 
sic essentia hominis, essentia virtutis, essentia societatis etc. 
non essentquid reale; et tota metaphysica, non excepto con- 
tradictionis principio, ad lofficam, ad abstractiones logicas, 
ad ens rationis reducerctur, seu. ut aiunt, ad immoderatnvt 
intellectualismiim sine realitate et vita. Non tamen auderent 
explicite dicere: « abstractum principium contradictionis, 

(') Edoak i»r Rruvne. Saint Thomas d J Aquin, 1928, p.99: «Si Kon 
voulait s'aitachcr a la tradition de l'Ecole, on serait amene a croire quc 
dcs ses origiues, le thomisme a verse dans la confusion du logique et du 
reel,.. II arrive a saint Thomas de parler de Vessence conime d'une rea- 
lite... 11 raisonne sur lo matiere ct la forme dcs choses corporcllcs 
comnie s'il s'agissait de realites distitictes et opposees ». 

(') Cf. S. Th. I", q- 1S. a I, ad 2; q. 54, a 1. 

( 3 ) Secundum sanctum Thomam (I Sent., d, 2, a. 3 c; de Potentia, 
q. 7, a. 9), considcratio dirccta metaphysici. quae vocatur prirna intentio, 
fcrtur in rem cuuceptam, iu ipsaui realem naturam rerum siiifrularium. 
v. g. ia essentiam hominis, dtun consideratio reflcxa logici, quae vocatur 
seamda intentio, uon attingit obiectum nisi secundtini niodum subiectivum 
quod hahet in mente, v. g. con3iderat formalem universalitatem alicuius 
praedicati aut subiecti. vel leges syllogisnii. Item distinctio dicitur realis 
quando nntecedit considerationcm meotis, logica, quando eam sequitur. 
Revera autem ante considerattonem menlis, materia oon cst forma, immo 
separari potest ab ista ad alterani suscipiendam. 

(') DeNZINGBK, n. 1713. 
( s ) PhNZINORB, n. 1652. 

procedendi iam qnidem apparuit apud plures fautores evo- 
ludonismi idealistici. praesertim apud Hegelium. ac postea 
modo attenuato in multis modernorum operibus invenitur. 
Quidquid sit de his attenuationibus, haec methodus, ut vi- 
detur. sua propria natura tendit ad confusionem philoso- 
phiae cum ipsa philosophiae historia, et sic constituitur 
quaedam philosofihia hisloiiae doc/rinanim, plus minusve 
secundum evolutionismi placita. 

Iuxta hanc conceptionem, hodie non raram, intcr omnia 
systemata, quae in tempore secundum evolutionem idearum 
apparuerunt, nullum est sinifilicilcr veriim, sed quodlibet est 
veriim secmidiim quid, per oppositionem nempe ad alterani 
doctrinam antecedentem, seu ad aliud evolutionis momen- 
tum iam praeterituin: vg. thomismus, ut aiunt, fuit secimdum 
quid vems saec. XIII per oppositionem ad doctrinam quo- 
rumdam augustinianorum, quam superavit; sed falsus est 
etiam non simpliciter sed secundum quid per respectum ad 
subsequens systema, quod altius est in evolutione idearum, 
sive ut antithesis, sive ut superior synthesis. Sic Scotismus 
postea veniens esset magis verus, vi ipsius progressus hi- 
storici philosophiae et theolociae, qnam sancti Thomac do- 
ctrina; ct quare non nominalismus Guillelmi Occam? Item 
eclecticismus Suarezfi, saepe inquirens viam mediam inter 
sanctum Thomam et Scotum, esset synthesis adhuc perfectior 
et initium novi processus et progressus apud modernos. 

Si ita esset, nihil esset simfiliciter venim, nequidem prin- 
cipium contradictionis, saltem ut lex entis et rationis supe- 
rioris, ut fatetur Hegel, a fortiori nulla ex definitionibus re- 
ceptis esset simpliciter vera, et proinde ex nulla erui possent 
verae rerum proprietates. Non daretur veriim nisi secnndnm 
qnid, per respectum nempe ad statum actualem scientiae, et 
potius per respectum ad praeteritum iam superatum quam 
ad futurum ignotum. Imo ad cognoscendam veritatem relati- 
vam alioulua doctrinae, oporteret plene cognoscere antece- 
dentia evolutionis momenta, quae conditiones apparitionis 
ultimi monienti fuerunt. Exempli gratia : ad coRnoscendum 
quid debeat csse hodie conceptio nostra philosophica secun- 

cognoscere, sed non considerat doctrinarum posterioritatem 
in tempore quasi criterium seu signum earum veritatis re- 
lativae, ac si haec successio doctrinarum esset semper ac ne- 
cessario ascendens cvolutio, nunquam vero regressio et se- 
nectutis declinatio. Ex eo enim quod Scotus post sanctum 
Thomam venit, non sequitur quod eius doctrina sit verior. 
et quod postea eclectismus Suarezii adhuc perfectior sit. 

Uti quidem debemus methodo historica in historia do- 
ctrinarum, et hoc quidem maxime iuvat ad intelligentiam 
status et difficultatis quaestionis. ut liabeatur quasi pano- 
rama solutionum alicuius magni problematis. Sed in ipsa 
philosophia uti debemus methodo analytico-synthetica ei 
proportionata; in theologia autem argumentis primo ex 
auctoritate sacrae Scripturae aut divinae Traditionis, aut 
etiam Sanctorum Patrum, secundo argumentis ex ratione, 
non negligendo, ut patet, historiam problematum eorumque 
solutionum. 

2. — De fundamento methodi sancti Thomae 
apud Aristotelem. 

Si autem ipsa sancti Thomae opera considcramus, vi- 
debinius quod Doctor communis Ecclesiae historiam non 
despexit sicut postea Cartesius. sed, prout erat suo tem- 
pore possibile, usus est historia doctrinarum, assumens quid- 
quid verum inveniebat tum in philosophis antiquis, praeser- 
tim in Aristotele, tum in Patribus aliisque Doctoribus Ec- 
clesiae. Immo saepe et cum summa perspicacitate utitur hi- 
storia errorum, in modo conficiendi obiectiones, prout ipsa 
Providentia errores permittit ut melius elucescat veritas, sicut 
permittit mala fieri ut maiora bona eveniant. 

Si structuram generalem articulorum sancti Thomae 
considerare volumus, in ea applicationem valde scientificam 
videbimus methodi, de qua prius longe tractaverat ipse An- 
gelicus in Commentario in Posteriora Analytica Aristotelis, 
ubi est sermo de venatione definitionis realis, per divisio- 
nem generis et inductivam ac comparativam inquisitionem 

differentiae specificae, et ubi agitur etiam de demonstra- 
tione sive a priori, sive a posteriori et speciatim de medio 
demonstrativo. 

Dum quidam hodie dicunt: architectura Summae Ineo- 
logicae est factitia, sicut ea quae in syncretismo eclectico 
h.-terogenea elementa mechanice et quasi per accidens 
coniungit, notant non solum omnes Angelici commentatores 
sed plerique hodierni historici, ut verbi gratia Rrtnis Dfius 
M. Grabmann .'): Summain Theologicam esse a principio ad 
finem totum organicum. Ordinatio enim trium partium, con- 
tinens triginta octo tractatus, tria millia circiter articulorum, et 
quasi decem millia obiectionum, cum summa arte architecto- 
nica constituitur, secundum divisiones non accidentales sed 
in ipsa rerum natura fundatas. Et non obstante tanta quae- 
stionum complexitate, totum aedificium doctrinale, ut dictum 
est, simplex in sua magnitudine remanet, sicut Aegypti py- 
ramides aut sicut gothicae ecclesiae cathedrales, quarum 
nequidem unurn columen mutari potest quin destruatur per- 
fectissima aedificii harmonia- - Sed quodnam est funda- 
mentum methodi huiusce ductrinalis constructionis? 

Ad hanc architecturam profundius considerandam, am- 
madvertendum est quomodo generaliter conficiuntur articuli 
secundum technicam expositionis scholasticae, quam servat 
sanctus Thomas, dum didactice procedit, scilicet ln Summa 
Tkcologica et in Quacstionilnts disputalis, quamvis ab ea sese 
Hberet in Opnsculis et in Siimma Contra Gcnlcs, ubi saepe 
iuxtaponit argumenta a lectoie eligibilia, non exphcite di- 
stinguendo directa ab indirectis, aut ea quae sunt ex pro- 
priis principiis ab his quae sunt ex communibus. 

Haec ars seu technica, quae quibusdam videtur nimis 
conventionalis, revera normali progressui intellectus re- 
spondet in invesiigatione philosophica aut theologica ven- 
tatis. Ad quid enim ponuntur semper initio articuli Summae 
Theologicae tres obiectioncs sub hac formula: < Videtur quod 
non » ? Ad quid in Quaestionibus disputatis saepe incipit 



(*) Sainl Tkomas d'Aquin, Irad. fr. p. 41. 

articulus per decem obiectiones contra unam partem con- 
tradictionis et decem aut duodecim contra alteramf 

Quibusdam vfdetur, has obiectiones potius post veritatis 
demoustrationem ponendas esse. E contrario secundum me- 
thodum Aristotelis et quasi omnium doctorum. initio expo- 
nendus est statits quaestionis et puncins formalis difjicidtatis 
solventiac, circa quem versatur proprie dubiitm methodicum, 
de quo locutus est Stagyrites multo ante Cartesium. et sa- 
pientius quidem, non dubitando scilicet de reali valore pri- 
moruni rationis principiorum. sed obiectiones scepticorum 
solvendo (cl. I. IV Metaphysicorum). 

Necessitas huiusce dubii mcthodici optime ostenditur 
a Sancto Thoma in Commento in I. III Metaphysicae. c. i, 
lect, i : Dixerat enim Aristoteles ibidem : « Necesse est 
ad quaesitam scientiam nos aggredi primum de quibus 
dubitare primum oportet... Prius examinanda est difficultas. 
unooiu, solvenda... >. Circa hoc Angelicus ait: < Sicut ille 
qui vult solvere vinculum corporale, oportet quod prius 
inspiciat vinculum et modurn ligationis, ita ille qui vnlt sol- 
vere dubitatiouem, oportet quod prius speculetur omnes dif- 
ficultates et earum causas... Illi qui volunt inquircre verita- 
tem non considerando prius dubitationem, assimilantur illis 
qui nesciunt quo vadant, ...unde non possunt directe ire, 
nisi forte a casu... nec possunt scire quando inveniunt ve- 
ritatem quaesitam, et quando non.... Sicut in iudiciis nullus 
potest iudicare nisi audiat rationes utriusque partis, ita ne- 
cesse est eum, qui debet audire philosophiam, melius se 
habere in iudicando si audierit omnes rationes quasi adver- 
sariorum dubitantium... Propter has rationes consuetudo Ari- 
stotelis fuit fere in omnibus libris suis, ut inquisitioni veri- 
tatis vel determinationi praemitteret dubitationes emergen- 
tes >. In hoc apparet spiritus criticus philosophi, nec est 
quid parum bene cognoscere difficultatem solvendam. Ita 
procedendum est saltem pro magnis et fundamentalibus 
quaestionibus, alioquin vera difiicultas problematis quando- 
que ignoratur fere usque ad ultima verba thesis, aut non- 
nisi obiter tangitur in fine, in ultima obiectione. 

Status autem et difhcultas quaestionis solvendae mani- 
festantur ex oppositione solutionum quae iam ab antecesso- 
ribus datae sunt, seu ex oppositione argumentorum pro et 
contra. Ita procedebat Aristoteles, et pariter sanctusThomas 
praesertim in Quaestionibus disputatis, in quibus initio ex- 
ponitur oppositio, ut ita dicam. inter thesim et antithesim, 
antequam mens, plene difficultatem solvendam cognoscens, 
ad synthesim superiorem ascendat, Et haec est pars veri- 
tatis contenta in methodo hegeliana, sed ab Hegelio adul- 
terata. Sic auditores non sistunt in accidentalibus difficulta- 
tibus nec ponunt inutiles quaestiones, quae mentem distra- 
hunt, sed bene punctum formalem difficultatis iam ab initio 
attingunt. Ita construendae sunt theses ad mentem Angelici 
et proptera initio ipse eas enuntiat modo interrogativo: 
< Utrum >... non vero modo indicativo; nam plena solutio non 
invenietur nisi in fine, et saepe indiget multis propositio- 
nibus ut bene exprimatur. 

In Summa Theologica, quia brevius procedit sanctus 
Thomas quam in Ouaestionibus disputatis, sunt solum tres 
obiectiones principales, quandoque speciosissimae, et in op- 
positum argumentum sed conira, quod plerumque est argu- 
mentum ex auctoritate. S. Thomas haec auctoritatis argu- 
menta in Summa Theologica non evolvit, sed unum tantum 
affert, quandoque brevissimum, quia praesupponit ea quae 
dixerat in Commentariis suis circa sacram Scripturam, spe- 
ciatim in Evangelia et Epistolas, nec non in Catena aurea. 
Manifestum est quod hodie haec auctoritatis argumenta, 
praesertim in re dogmatica, evolvi debent, ut explicile et 
clare cognoscatur quidquid declaratum est ab Ecclesia tan- 
quam a proxima fidei regula, et quonam fundamento in 
Scriptura et Traditione. 

Corpus vero articuli diversimode constituitur secundum 
diversas quaestiones solvendas. Ut autem exponit Angelicus 
in suo Coinmento in librum II Posteriorum Analyticorum, 
c. i, lect. i, quaestiones scientificae sunt quamor, scilicet 
i) aii res sit, v. g. an Deus sit; 3) quui sit, 3) an sit ta/ts, 
v. g. an Ueus sit liber; 4) profiter quid sit talis, v. g. pro- 

pter quid Deus sit liber. Hae quatuor quacstiones sunt evi- 
denter diversae, non obstante identitate formulae classicae 
in Summa Theologica: • Utrum hoc sit etc... >. 

Quaestio an res sil praesupponit quid moums seu de- 
finitionem nominalem id est vulgarem rei et ducit ad quae- 
stionem ijnid sit, sicut tertia quaestio an rcs sil talis ducit 
ad quartam: propter quidsit laJis. In his omnibus, ut ibidem 
ait Aristoteles, praesertim considerandum est medium de- 
monstrativum. 

Ouando corpus articuli respondet ad quaestionem ait 
res sit, v. g. an Deus sit, tunc, ut ait ipse Angelicus I* q. 2, 
a. 2, ad 2, c necesse est accipere pro medio quid significet 
Homm > v. g. hoc nomen Deus. Id est: Deus significat pri- 
mam causam incausatam; atqui prima causa incausata ex- 
sistit, nam omne quod fit habet causam et non est processus 
in infinitum in causis per se subordinatis. Ergo Deus ex- 
sistit. 

Praesertim attente considerandum est quomodo sanctus 
Thomas respondet quaestionibus qnid sit et propter quid. 

3. — De venatione inductiva definitionum. 

Ouando autem ponitur quaestio quid sit, v. g quid sit 
anima humana, <]uid sit caritas vel fides, agitur de vena- 
tione definitionis realis secundum leges statutas ta 1- II Po- 
steriorum Analyticoruin, c. VIII, lect. 7" et 8*. ubi ostenditur 
quod significatum definitionis non potest demonstrari, nisi 
de eadem re sint duae definitiones, quarum una per causam 
finalem aut efficientem contineat rationem propter quam 
alterius, scilicet definitionis essentialis; sic definitur circuitus 
circuli : figura cuius omnia puncta aeque distant a centro, 
quia generatur per revolutionem alicuius lineae rectae circa 
unum ex suis terminis. Sed, his casibus exceptis, definitio 
ncqitit dcmonstrari, nec a posteriori sicut exsistentia causae 
ex effcctibus, nec a priori sicut proprietas deducenda ; de- 
finitio enim rei est ipsum medium ad dcmonstrandas pro- 
prietates, nec datur processus in infinitum. Si vero demon- 

strari nequit definitio realis, inquirenda est incipiendo a de- 
finitione nominali seu vulgari, quae determinat solum de 
quanam re est sermo. Transitus autem a definitione nomi- 
nali ad realem et essentialem fit, ut ostenditur in eodem 
libro II Posteriorum Analyticorum, c. XII, lect. 13-16, per 
divisionem progressivam generis supremi usque ad genus 
infimum, et per ascendentem inductionem differentiae speci- 
ficae, ex comparatione rerum similium et dissimilium ('). Haec 
methodus inveniendi veras definitiones reales et essentiales 
optime servatur a Sancto Thoma. Dum plures auctores 
moderni, statim ab initio, proponunt definitiones quandoque 
valde complexas- quasi per revelationem acceptas, non di- 
cendo quomodo ad eas pervenerunt, saepe sanctus Thomas 
initio cuiuslibet tractatus inquirit per plures articulos de- 
finitionem rei de qua est sermo, v. g. definitionem caritatis, 
ut est amicitia inter Deum et hominem ac virtus specialis 
et altissima, definitionem quatuor specierum iustitiae, nempe 
aequiutis, iustitiae legalis, iustitiae distributivae, iuslitiae 
commutativae, definitionem prudentiae etc. In his articulis 
non inquirendum est medium demonstrativum, nam venatio 
definitionis non est demonstratio, sed in hac inductiva inqui- 
sitione saepe sanctus Doctor optimas observationes affert, 
ut notavit v. g. in rebus socialibus R. D. Simon Deploige: 
Le CoHjlit de la Morale et de la Sociologie, 191 3, p. 272 sq- 
Sic paillatim fit transitus a ratione naturali seu a scns/t com- 
mimi omnium hominum ad rationem philosophicam (")• 

(') Slc Aristoleles pervemlt ad defimtionem molui secmiduni habitu- 
dincm ad e»! el ad dlvisiooem entis per potentiam et actnm : sic motus 
fit intelligibilis secundum resolutionem ad cns, quod est ohieclum intel- 
lectus; dum e contra postea Cartesius {.Priucipes, II, 25) delinit motum 
per respectum ad quielem, seu ad cessationem ipsius, ex quo nulla m- 
telligibilitas philosophica motus habetnr. — Eadem methodo Aristutelcs 
denniv-it animam. facullates. sapientiam, sciemiam, prudenliam, artem, 
varias virtutes etc. 

(") In rebus lidei in hoc transitu consistit profiressus dogmaticus, sci- 
Hcet a notione coofusa ad distioctam, 1%. a nouone confusisshna animae 
humanae ad hanc ; anima humana est corporis fomia vere per se et essen- 
tioliter. In hoc emmtiatur animae non proprietas sed defttiilio prius con- 

Haec venatio definitionis est magni momenti, ut patet, 
nam omnes demonstrationes proprietatum alicuius rei in 
eius definitione fundantur, item divisio per se alicnius totius 
eius definitione innititur, immo ex notionibus primariis recte 
statutis et inter se connexis habentur principia universalia, 
quae in ordine metaphysico sunt absque ulla exceptione 
vera. Sic v. g. sanctus Thomas profunde determinat distin- 
ctionem inter voluntatem antecedentem et voluntatem con- 
sequentem isc ipsa definitione Bo ltmi a hs, cuius obiectum est 
bonum, quod est formaliter non in mente sed in ipsis rebus. 
Dicit (I" q. 19, a. 6, ad 1): • Voluntas comparatur ad res 
secundum quod in seipsis sunt ; in seipsis autem sttnt in 
particulari (hic et nunc). Unde siiiiplicitcr votumus aliquid, 
secundum quod volumus illud consideratis omnibus circum- 
stantiis particularibus, quod est consequenter velle •. Per 
oppositum, ut ibidem dicitur, aliquod bonum antecedenter 
volumus, dum illud volumus non consideratis omnibus cir- 
cumstantiis particularibus, sed prout absolute in se bonum 
est: et hoc est secundum quid velle. et non simpliciter. Ex 
quibus definitionibus sic statutis, sanctus Thomas ibidem 
hoc universalissimum principium eruit: « Et sic patet qnod 
quidqnid Detis simpliciter zntt, fit ; licet illitd quod aniece- 
deiiter OuU, non fiat ». Haec autem duplex propositio vir- 
tualiter continet totam doctrinam sancti Thomae circa gra- 
tiam efficacem. Si enim praedictae definitiones voluntatis con- 
sequentis et voluntatis antecedentis valorem metaphysicum 
habent, pariter principium in eis fundatum. Tunc nullum 
bonum etiam minimum et facillimum hic et nitric cvenit ex 
sola voluntate Dei antecedenti, seu absque decreto volun- 
tatis consequentis, cuius causalitas inlallibilis est, quamvis li- 
bertatem humanam optime servet: • Quidquid Deus sim- 
pliciter vult, fit; licet illud quod antecedenter vult, non fiat •- 

Si aliquod bonum etiam facillimum hic et nunc eveniret 
absque tali decreto voluntatis consequentis. principium enun- 
ciatum a sancto Thoma non esset amplius metaphysice ve- 
rum, et tota eius doctrina de praescientia et de volunlate 
Dei consequenti rueret ipso lacto. Non habens valorem me- 
taphysicum, nullum amplius haberet. ac si diceretur: actus 
salutares ut in phvribits non fiunt, nisi fuerint a Deo conse- 
quenter voliti. vel ordinator universalis non omnia bona sed 
pleraqite solum ordinavit. Haec doctrina nullius valoris esset 
in ordine philosophico vel theologico. Principia autem in isto 
ordine lormulata non sunt metaphvsice et universalissime 
seu absque omni exceptione vera, nisi in debita seu recta 
definitione subiecti fundentur. In hoc apparet momentum 
venationis definitionum realium. 

4. — De medio demonstrativo. 

Ab articulis autem in quibus methodice inquiritur de- 
finitio realis alicuius rei, distinguendi sunt et aliter expli- 
candi sunt articuli, in quibus sanctus Thomas solvit quae- 
stionem an res sil talis et saepe per modum unius quaestio- 
nem propter quid sit talis : v. fj. utrum anima humana sit 
incorruptibilis (id est an et propter quid sit incorruptibilis), 
utrum homo sit liber, utrum fides sit certissima, utrum so- 
lius Dei sit creare, an et propter quid passio Christi cau- 
saverit nostram salutem per modtim meriti, etc. Tunc enim, 
ad solutionem quaestionis propler quid, agitur de vera de- 
monstratione et quidem a priori, nec solum ex communibus 
principiis sed ex propriis. Unde in his ultimis articulis pro- 
prie demonstrativis sive ex sola ratione, sive ex fide et 
ratione, inquirendum est praesertim medium demonstrati- 
vum, quod est quasi clavis aurea articuli. 

Titulus articuli dat duos terminos ipsius conclusionis, 
scil. minorem terminum et maiorem ; assignandus est ter- 
minus medius, quo alii duo uniri possunt in conclusione scien- 
tifica, quae assignat • rationem ob quam res est ct non 

potest aliter se habere ». Est ipsa aristotelica definitio 
scientiae (')• 

Ouandoque autem sanctus Thomas in compositione 
corporis horum articulorum incipit a maiore et per mino- 
rem descendit ad conclusionem, ita ut facile sit ponere ar- 
gumentum in forma ut medium demonstrativum appareat. 

** 1" 75, a ' 6: ^ trum anima humana sit incorrupti- 
bilis: Omnis forma simplex et sntisistens est omnino incor- 
ruptibilis. Atqui anima humana est forma simplex et suisi- 
stens. Ergo... — Uem 1* q. 45, a. 5: Utrum solius Dei sit 
creare: Oportet univcrsalissimiim effectum in universalissi- 
mam et supremam causam, id est in Deum reducere. Atqui 
ipsum esse, quod absolute producitur in creatione, est uni- 
versa/issimus effectus inter omnes. Ergo producere esse ab- 
solute, non in quantum cst hoc vel tale, seu creare, soli 
Deo pertinet. 

Saepe etiam sanctus Thomas incipit a minore, cuius 
subiectum iam datur in titulo et erit subiectum conclusionis. 
Sic per minorem ascendit a subiecto tituli ad mediiwi de- 
moiistrativum. Postea enuntiat maiorem, cuius subiectum est 
idem medius terminus et cuius praedicatum est magnus ti- 
tuli terminus, coniungendus in conclusione cum minori ter- 
ltiino. Sic saepe processus articuli est per minorem ascensus 
ad medium demonstrativum, et descensus per maiorem ad 
conclusionem. Verbi gratia, I" II" q. 2, a. 8: utrum beati- 
tudo hominis consistat in aliquo bono creato. Respondet 
enuntiando primo minorem : beatitudo est bonum perfectum 
totaliter quietans appetitum rationalem a bono universali 
specificatum. Atqui bonum perfectum totaliter quietans ap- 
petitum rationalem a bono universali specificatum nequit 
esse limitatum seu creatum. Ergo beatitudo hominis non 
potest consistere in aliquo bono creato. 

Si volumus argumentum ponere in forma, maior prius 
enuntianda est. Et generaliter, conservando ipsas sancti 
Thomae propositiones, reduci potest argumentum ad for- 

mam dassicam. Melius est autem proprios terminos Doctoris 
servare. quam eos mutare ad nimium formalismum logicum 
sequendum. Denique defendenda est maior vel minor contra 
s. Thomae adversarios. qui eas impugnaverunt. 

In explicatione corporis articuli attente igitur inquiren- 
dum est medaait dcmonstrativum , aut si sunt plura media 
subordinata, in principali. ut patet, sistere oportet. Ratio 
est quia, ut saepe notat sanctus Thoinas, ■ materia/iter scila 
sunt conclusiones ; formaUs vero ratio scieudi sunt media de- 
monstrationis. per quae conclusiones cognoscuntur >. II* II" 
q. i, a. i c Sic cognoscitur lormaliter propter quiit hoc sit 
tale. v. g. homo sit liber: quia cognoscit bonum universale 
habet indifferentiam dominatricem circa bonum particulare; 
vel propter quid homo sit socialis, quia ad suum agere spe- 
cihcum. scil. ad cognoscenda quae sunt sibi nccessaria. eius 
infima intelligentia indiget concursu aliorum etc. 

Sic medium formale seu proximum est unicum, est de- 
finitio essentialis rei pro prima proprietate deducenda, prima 
proprietas pro secunda subordinata etsic deinceps. Attamen 
aliquid iam demonstratum directe et ex propriis per cau- 
sam formalem. adhuc demonstrari potest aliter v. g. per 
propriam causam finalem, aut etiam ex communibus prin- 
cipiis, aut indirecte sive per signum sive per absurduin. Sic 
sanctus Thomas in libris Contra Gcnles affert pro eadem 
conclusione haec varia argumenta directa aut indirecta, 
eaque iuxtaponit non assignando rationem propter quam 
sunt sex. aut decem. In Summa Theologica vero et in Quae. 
stionibus disputatis est generaliter unicum argumentum di- 
rectum, lormale et ex propriis, afferens medium tormale 
proximum, aut si sanctus Doctor dat duo vel tria argumenta 
assignat rationem scientificam quare et quomodo dupliciter 
vel tripliciter argumentatur. 

In luce igitur ponendum cst medium demonstrativum, 
quod in syllogismo primae figurae est subiectum maioris 
et praedicatum minoris (sud prae), et scimus quod modi 
aliarum figurarum ad modos huiusce primae figurae reduci 
possunt. 

Tunc medium istud sic ii\ luce positum apparet ut lapis 
adnmantinus articuli, insertus syllogismo. sicut margarita pre- 
tiosa in anulo. Sic ntimur logica non quidem propter se- 
ipsam, sed ut maimduclione ad intuitionem mtdii sen prin- 
cipu.m quo consideranda est veritas conclusionis, aut saltem 
principalis conclusionis, si plures sunt in articulo ut non raro 
accidit. I loc autem labore adimpleto. ad commendandum 
memoriae id quod principale est in articulo, sufficit medium 
in mente retinere. Rursus posita eadem quaestione, in ipsa 
dantur minor terminus etmaior; proinde ad responsionem 
sufficit enuntiare medium demonstrativum ut rursus habea- 
tur conclusionis demonstratio ; v. g. utrum anima humana 
sit incorruptibilis. Sufficit respondere: Omnis forma simplex 
et subsistens, etc. ergo. 

Si ita attente consideratur medium demonstrativum ar- 
ticuli, clarior postea apparet, absque forma syllogistica, so- 
lutio obiectionum, quae iam initio articuli positae sunt. 
Revera enim ad eas solvendas sanctus Thomas proiicit 
lumen medii demonstrativi, et sub isto lumine facile inve- 
nitur et intelligitur distinctio facienda. 

Postea utiliter proponi possunt, ut saepe faciunt Sal- 
manticenses. dubia (]uae remanere possunt et corollaria. 

Positio sancti Tliomae, si recte intelligitur, apparet ut 
iustum medium ct cu/mcu inter ac supra duo extrema ad in- 
vicem opposita, intcr empirismum nomina/istarmii, qui quam- 
dam obiectivitatem experientiae servat, sed sine necessitate 
et universalitate scientiae, et idea/isnmm conceptuaUstarnm 
seu subiectivistarum, qui quamdam necessitatem et univer- 
salitatem scientiae servat, sed sine valorc ontologico, id est 
sine vera obiectivitate. 

Sic modus procedendi sancti Thomae ad constructio- 
nem suorum articulorum est multo magis secundum natu- 
ralem progressum mentis in inquisitione veritatis, quam 
modus quo usi sunt plures scolastici posteriores, qui initio 
multiplicant praenotamina, circa ea quae iam supra expli- 
cata sunt nec rursus explicari indigent; saepe etiam haec 
varia praenotamina quasi materialiter iuxtaponunt, rela- 

tionem esscntialem eorum non ostendendo, ac deinde bre- 
vissime proponunt argumentum. ita ut non bene appareat 
medium demonstrativum, et quandoque plura argumenta 
iuxtaposita proponunt, non satis distinguendo argumentum 
directum, formale et ex propriis ab aliis vel ex communi- 
bus, vel indirectis. Haec posterior methodus est potius me- 
chanica. dum methodus sancti Thomae est organica, et se- 
cundum naturalem mentis processum. 

Momentum medii demonstrativi denique apparet ex le- 
gibus servandis in circulis seu disputationibus scolasticis. 
Obiiciens enim, iuxta has regulas, cum vera strategia, ad 
evertendam conclusionein debet progressive per tres obie- 
ctiones in instantia impugnare ipsum medium demonstrati- 
vum, quod est quasi culmen articuli dcfendendi et quasi arx 
defendentis. Uefendens autem in hac arce positus dcbet 
proiicere contra obiicientem lucem medii sub forma lumi- 
nosac distinctionis non per accidens sed per se et vere ad 
rem. Sic post circulum bene ordinatum, quod satis difficile 
est, veritas articuli veluti cribrata et exuta omnibus diffi- 
cultatibus magis magisque elucet, confirmatur nempe per 
hanc austeram criticam, quae est sicut acidum omnia me- 
talla corripiens, auro tamen excepto. 

5. — De perfecta unione analysis et synthesis 
apud Angelicum. 

Secundum hunc modum. sanctus Thomas optime ser- 
vavit rigulas niethodi in generc, scilicct semper a notioribus 
incipit; gradatimque et non per saltum procedit; nunquam 
ad conclusiones remotiores pervenit, quin prius cum certi- 
tudine cognoscanlur conclusiones immediatae. Sic nexus 
earum clare perspicitur et omnes conclusiones corpus do- 
ctrinaie verc organicum efformant. 

Item perfecte applicavit regidas met/iodi analyticac in 
ordinc inventionis, praesertim in divisione per se et non per 
accidens subiecti complexi considerandi, usque dum per- 
veniat ad transcendentales notiones et prima principia, ita 

ut, partibus diiigentissime consideratis, iudicium de toto 
recte feratur. Item optime usus est methodo analytica in 
inductiva ac comparativa inquisitione differentiae specificae 
rei ad inveniendas distinctas definitiones reales in nomina- 
libus confuse contentas. 

Non minus periecte usus est ad docendum mclhodo syn- 
Oietica tum in quaestionibus proponendis, tum in modo eas 
solvendi. In proponendis enim quaestionibus semper incipit 
ab universalioribus et ad minus universalia progressive de- 
scendit, ab essentia ad proprietates, a causis ad effectus. 
Item in solvendis quaestionibus semper exordium sumit a 
principiis vel revelatis, vel per se notis, vel experimento 
habitis et a definitione rei de qua est quaestio; nec a prin- 
cipiis certis recedit propter mysterii obscuritatem ad quam 
perducunt haec principia, ut accidit in quaestionibus de 
gratia et libero arbitrio. Unde possumus dicere: id quod 
verum est in regulis methodi a Cartesio formulatis, iaui 
optime cognovit Angelicus. 

Sic Summa Theologica est splendissimum exemplum 
huiusce methodi syntheticae, in ordinanda scientia theolo- 
gica: Primo de Dei exsistentia et natura, deinde de eius 
attributis, tertio de tribus Personis, quarto de actionibus 
Dei ad extra disserit et sic de caeteris. In hac ordinatione 
sanctus Thomas valde superat, ut patet, Magistrum Sen- 
tentiarum, qui de theologia morali quasi obiter tantum tra- 
ctabat, agendo de fide, spe et caritate, occasione huiusce 
quaestionis: Si Christus habuit fidem, spem et caritatem, 
III, d. 23. et tractando de peccato in genere occasione quae- 
stionis de peccato originali II, d. 35, sq. 

Denique et praesertim notandum est quod Angelicus 
egregie couiunxit analysim et syntliesim, proni termtnus ana- 
lysis ascendentis ad principia el ad cansas est principium 
synthesis descendentis. Analysis enim, post philosophiam natu- 
ralem in ontologia, ascendit ad notiones enlis analogi. aclns 
et poleniiae, nec non ad prima principia universalia rationis et 
entis, quae totam synthesim metaphysicae generalis illumi- 
nant. Postea mens in theologia naturali ascendit ad Actunt 

purum, ad Ens supremum, in ultima analysi requisitum, cuius 
vcra notio est quasi sol totius synthesis universalis, seu cogni- 
tionis omnium entiiim in quantum sunt entia ('). 

Nullo modo apud sanctum Thomam invenitur hic me- 
thodi a priori abusus qui, ut apparet apud Spinozam, via 
mathematismi excludit considerationem causae efficientis 
et causae finalis, ac proinde ad rationalismum et pan- 
theismum ducit, ac si omnia more geometrico deduci pos- 
sent ex natura Dei ('). Pcr viam inventioiiis et analysis 
ascendit sanctus Thomas sub lumine primorum rationis 
principiorum a rcbus sensibilibus et a certissimis factis 
experientiae ad supremam et universalissimam causam quae, 
cum sit infinite perfecta et nullo modo creaturis indigeat, 
omnia liberrime creavit (I" q. 19, a. 3), Deinde per viam 
synlliesis sanctus Doctor de omnibus ex alto iudicat, ut 
ipse dicit I* q. 79, a. 9: • In via vcro ittdicii, per aeterna 
iam cognita de temporalibus iudicamus, et secundum ra- 
tioncs aeternoriiiri temporalia disponimus ■ . Secundurn hanc 
unionem analysis et synthesis, apud Angelicum, ut ostendit 
P. del Prado (3), suprema veritas philosophiae christianae, 
quae est terminus viae analyticae seu viae inventionis ascen- 
dentis et principium viae syntheticae iudicii, est ista: Dcus 
est tpstim esse snbsistens, Ego sum qui sum ,- aliis verbis : in 
solo Deo essentia et esse sunt idem (1° q. 3, a. 4). Haec 
est clavis aurea totius aedificii, ab Angelico tali prolundi- 
tate et firmitate principiorum constructi, ut teste Leone XIII 
in Encyclica Actcrni Patris, nemo melius fecit. Vitans simul 
nominalismum, qui obiectivitatem methaphysicae negat eam- 
que ad logicam reducit, et immoderatum Platonis realismum, 
qui immerito existimat universale exsistere formaliter a 

(') Cf. S. Thomara in I, II Post. Axslyl., IWt. XX et 1. 1, XXIII 
«sqq.: in Mltcptyl. 1. I. lect. 1 «sqq.; 1. IX, lect. 5; I- II" q. 112. »- 5; 
II" II" q. 9, a. 2; Coitra Ginlis, 1. I, c. 3 et 9. 

(') Cf. Leo Michel, O. P., Le Sjatime di Sfhmt a« p"i»l * 
de la logique formetls (Rtvtlt Tkomists, janvicr 1898). 

P) De Vtritati jHitdamlHtali philosophiat etritttntt, FribonrK Suisse, 

1911. 

parte rei, sanctus Thomas optime distinxit logicam et me- 
taphysicam, ens rationis et ens reale ,1" q. 85, a. 2, ad 2) 
ac perfecte ostendit quod, ame considerationem mentis no- 
strae, essentia cuiuslibet entis finiti tum esl suum esse, et 
quod proinde in solo Deo essentia et esse sunt idem (I" q. 3 
a. 4). Hoc est culmen quinque viarum ad probandam Dei 
exsistentiam, est terminus viae inventionis ascendentis et 
principium viae syntheticae iudicii ex altissima causa. 

Quo magis per annos studuimus huic Summae Theo- 
logicae, eo magis pulchritudinem eius structurae vidimus. 
Expositiones et demonstrationes sunt simplices et clarae 
praesertim si comparantur commentariis in Senlentias Petri 
Lombardi; superfluae quaestiones vitantur ut sibi propo- 
suerat Angelicus in Prologo ; item in quantum possibile est 
removentur repetitiones. quia semper tractantur res in ge- 
nere antequam in speciali et non indiget sanctus Thomas 
lectorem suum remittere ad ea quae sunt infra dicenda. In 
hac simplicitate et claritate Angelicus valde superat, ut 
patet ,non solum antecessores, sed etiam Scotum et Sua- 
rezium. 

Perfectio eius aedificii magna ex parte venit ex summa 
arte qua conficiuntur divisiones sive tractatuum, sive quae- 
stionum, sive articulorum aut argumentorum, divisiones 
nempe non per accidens sed per se, secundum rationem 
lormalem totius dividendi et per membra ad invicem vere 
opposita, ita ut sint divisiones adaequatae, cum subor- 
dinatis subdivisionibus, discrete tamen et non ad minutis- 
sima descendendo. Sic pauiatim pervenit lumen principio- 
rum usque ad ultimas conclusiones adhuc tamen universa- 
les, nam ad singnlarc non descendit scientia speculativa, 
quae sic ab ipsa experientia et a prudentia essentialiter 
distinguitur. 

6. — Doctrina Sancti Thomae 
ex plenitudine contemplationis procedit. 

His omnibus in fine addendum est quod Angelicus nun- 
quam methodum propter ipsam dilexit, sed propter veri- 
tatem inveniendam et tradendam, praesertim proper veri- 
tatem divinam ad quam maxime attendit. E contrario, sicut 
plures venatores magis actionem venandi quam praedam 
diligunt, quidam magis prae oculis videntur habere modum 
veritatem dcmonstrandi, quam veritatcm ipsam iam inven- 
tam. etiam quando de altissimis tractant, v. g. de valore 
infinito merttorum Christi aut de processionibus divinis. Haec 
est deforniatio professionalis, quando theologus non est satis 
contemplativus; tunc nimis discurrit et nimis ipsum discur- 
sum considerat. 

Attamen hora studii attcnte consideranda est debita 
methodus. qua paulatim, habitu crescente. quasi incon- 
scienter utiniur, sicut pro musico accidit in usu citharae vel 
harpae. Sic progressive usus magis magisque facilis de- 
bitae incthodi ad rectam cognitionem diversaruni partium 
philosophiae et theologiae disponit et eo ipso ad veritatis 
contemplationem. ex qua fluit viva doctrina illuminans mentis 
oculos et corda. Angclicus dicit quod doctrina et praedi- 
catio debent « cx plcnitudine contemplationis prccedere > 
II" II" q. 1S8. a. 6. Ita erat dum docebat ipse. Sicut illi soli 
musici bene sua methodo utuntur, qui sub quadam inspi- 
ratione plene penetrant animam symphoniae canendae, ita 
sanctus Thomas quasi ex alto methodo scientifica utebatur, 
sub luce fidei vivae ac donis Spiritus sancti illustratae, quae lux 
omnia systemata et omnem scientiam studio humano acqui- 
sitam absolute transcendit. Sic solum sub isto supernaturali 
luminc theologia ad suum linem pervenit, et tunc in ea ve- 
rificantur Concilii Vaticani verba ; = Ratio quidem fide illu- 
strata, cum sedulo, pie et sobrie quaerit, aliquam Deo dante 
mysteriorum intelligentiam eamque fructuosissimam asse- 

quitur... nunquani tamen idonea redditur ad ea perspicienda 
instar veritatum, quae proprium ipsius obiectum consti- 
tuunt ■. In hac namque mortali vita • peregrinamur a Do- 
mino: per fidem enim arnbulamus et non per speciem >. 

Ideoque sanctus Thomas, antequam dictaret. scriberet 
aut praedicaret, hanc orationem dicebat : • Creator inefia- 
bilis, qui de thesauris sapientiae tuae tres Angelorum hie- 
rarchias designasti... atque universi partes elegantissime di- 
sposuisti; tu, inquam, qui verus fons luminis et sapientiae 
diceris. atque supereminens principium; infundere digneris 
super intellectus mei tenebras tuae radium claritatis, du- 
plices, in quibus natus sum, a me removens tenebras, pec- 
catum scilicet et igiiorantiam. Tu, qui linguas infantium facis 
disertas, linguam meam erudias, atque in labiis meis gra- 
tiam tuae benedictionis infunde. Da mihi intelligendi acu- 
men. retinendi capacitatem, addiscendi moduni et facilitatem, 
interpretandi subtilitatem. loquendi gratiam copiosam: in- 
gressum instruas, progressum dirigas, egressum compleas: 
Tu qui es verus Deus et homo, qui vivis et regnas in si-ecula 
saeculorum. Amen >. 

Exaudita est haec oratio; in operibus enim sancti Do- 
ctoris supra logicam methodum apparet lumen dononun 
Spiritus Sancti nec non gratia gratis data < sermonis sa- 
pientiae >, ut dicitur in recenti encyclica S. S. Pfl XI Stu- 
tBorum rtucem. Propterea in aliquo responsorio Offici Festi 
sancti Thomae legitur: 

Strlus brevis, grata facnndia, 
cc/sa, clara, /irma sentcntia. 

Ctlsa, quia exprimit cognitionem ex altissimis causis; 
ciira, quia radicem quaestionis illuminat per summa prin- 
cipia ; flrma, quia < assignat causam ob quam res est et 
non potest aliter se habere >, secundum ipsam aristotelicam 
definitionem scientiae (Post. Anal., 1. 1, c. 2}. In stylo brevi 
grata facunrtia proveniebat ex viva et supernalurali con- 
templatione, qua cognoscebat sanctus Doctor non solum 

litteram sed spiritum Sacrae Scripturae. Ipse enim sciebat, 
quod ad tractandum praesertim de rebus divinis, non minus 
necessaria est oratio et contemplatio quam scientificus labor, 
et, quando difficultates inveniebat, orationem suam non mi- 
nuebat ad magis laborandum, sed potius protrahebat. Hoc 
non minimc interest ad renovationem spiritus studii theo- 
logici, ut studium istud sit vivum et debitos fructus pro- 
ducat In Encyclica Sludioriim duccm ubi est sermo de con- 
templatione sancti Doctoris legitur : « Quae ut desuper im- 
petraret.saepe omni cibo abstinere.saepe totas comprecando 
vigilare noctes, identidem ex ingenuae pietatis impetu ad 
Sacramenti augusti tabernaculum applicare caput, assidue 
vero ad Iesu Crucifixi imagincm oculos animumque dolenter 
convertere, confessus familiari suo, sancto Bonaventurae, ab 
eo maxime libro se, quantum sciret, didicisse >. Christus 
enim dixerat : < Verba, quae ego locutus sum vobis, spiritus 
et vita sunt » Ioan. VI, 64. Libri autem dant litteram, sed 
studium sine or.itione et vita interiori non pervenit ad spi- 
ritum. 

Si vero consideratur Iumen divinae contemplationis ex 
qua procedit haec magna synthesis sancti Thomae, quis- 
nam dicere posset : haec doctrina est immoderatus intellectu- 
alismus sine realitate et vita? 

Modo quidem intellectuali, ut oportet in scientia, et non 
secundum • sentimentalismi > placita, sanctusThomas tractat 
de Deo, de nostra natura et gratia; sed nunquam vitam 
nostram intellectualem separat ab influxu voluntatis aut 
etiam sensibilitatis; optime enim ostendit mutuales omnium 
facultatum relationes. Dicit quidem (I* q. 82, a»3); * l * t '"' 
lelieclus et voluntas considereiUur secundum se, sic intellectus 
cmiuentior irwenitiir... Obiectum enim intellectus est simpli- 
cius et magis absolutum, quam obiectum voluntatis > ; ens 
estprius et universalius bono; sic intellectus simpliciter est 
altior voluntate quam dirigit. Addit tamen sanctus Doctor : 
• secundum quid autem et per comparationem ad alterum 
voluntas invenitur interrtum allior intellectu... (sic) melior est 

amor Dei (saltem in via) qitiim Dei cognitio > ; nam intelle- 
ctus irahit ad se rem intellectam etiam sibi superiorem. 
dum ad eam trahitur voluntas. Sic caritas est altissima om- 
nium virtutum (II" II" q. 23, a. 6) ct sanctus Thomas in 
Mattltaenm. VII, 26 dicit: « Quidam audiunt ut sciant, et hi 
aedificant super intellectum (tantum et non super caritatem), 
et haec est aedificatio super arenani ». 

Haec doctrina non est quidem immoderatus intcllectua- 
lismus: sed de his omnibus non oratorio modo loquitur san- 
ctus Thomas, scientifice vero, ut ad scopum suum oportet, 
ad inquisitionem nempe non pulchritudinis delectantis ut in 
arte poetica, sed veritaiis, sine qua milla datur vera bonitas, 
nec vera pulchritudo. 

In scientia proprie dicta abstrahit quidem sanctus Tho- 
mas a singulari, prout nihil « scibile » est nisi per modum 
abstractionis a materia singulari: amrrnat quidem: * cognitio 
singuUtrittm non pertinet ad perfectionem aniinae bUellccthae 
secnitditni cognitioitcm specnlalivam »,sed statim addit: < per- 
tinet tamen ad perfectionem eius secundum cognilionem pra- 
cticam > ('), scilicct prudentiae et doni consilii; pertinet 
etiam ad cxperientiam sive externam, sive internam, quam 
certo non despexit Angelicus. Immo asserit quod iustus 
potest habere per donum sapientiae « cognitionem quasi 
experimentalem > (■) Dei in seipso habitantis et salutis my- 
steriorum, secundum illud s. Pauli Rom. VIII, 16: ■ Ipse 
enim Spiritus Sanctus testimonium reddit spiritui nostro, 
quod sumus filii Dei » ; hoc testimonium reddit • per effe- 
ctum amoris filialis quem Ueus in nobis facit > ( 3 ). 

Hanc experientiam mysticam haluiit sanctus Doctor in 
alto gradu, et ea influebat quidem in constructionem eius 
synthesis theologicae, sed quasi ex alto, confortando et il- 
lustrando fidem eius. Scientia autem proprie dicta, sive phi- 



(') III- q. XI, a. I, ad 3. 

|"l I dUt. 14, q. 2, s. 2, Bd 3; 1« q. 43, a. 3; II> II" q. 4S, a. 2. 
(>) S. Thomat. in Epist. ad Rom.. VIII, 16. 

losophica sive theologica. studio acquisita, essentialiter di- 
stinguitur a qualibet individuali experientia etiam altissima 
et nonnisi circa universalia in praedicando, aut in essendo, 
aut in causando versatur (')• 

Universale autem in praedicando fundamentaliter est 
in rebtis singularibus et exprimit id quod in illis est neces- 
sarium et negative aeternum, scilicet verum non solum hic 
et nunc sed semper: tu il tp flvm, quod quid erat esse 
(Afclapti., 1041, a, 27). Propterca sanctus Doctor dicit in 
Commentario suo in Posteriora Analytica, 1. I, lect. 37: 
< Qnantum ad id qnod rationis est (seu quantum ad scien- 
tiam), imivcrsalia magis sunl entia qnam particnlaria (quia, 
ut ibidem dicitur. sunt incorruptibilia, dum particularia non 
perdurant). Quantum vero ad naturalem stibsistentiam par- 
ticularia sunt magis entia, quae dicuntur primae et princi- 
pales substantiae ». Sic nullo modo rcalitas minuitur. 

Unde merito in cognitione scientifica sanctus Thomas 
omnia reducit ad universalia principia, quae sunt fundamen- 
tales, necessariac et perpetuae legcs non solum mentis sed 
cntis, ct entis sive naturalis sive etiam supernaturalis. 

Sic methodus eius magnum rcmedium aflert defectibus 
philosophiae modernae, in qua paulatim evanuit distinctio 
inter sensus internos et intellcctum, inter naturam et gra- 
tiam, et, sublato valore ontologico primorum principiorum 
rationis, nihil remanet lirmum et stabile in ordine specula- 
tivo et a fortiori in ordine practico ( 3 ). 

Secundum praedictam methodum constructa, Summa 
Theologica sancti Thomae, oppositos excessus rationalismi 
et fideismi superans, est opus simul vere scientificum et 
revelatione supernaturali semper illustratum, opus igitur 

(') I» q. 1, a. 2, ad 2; II» II" q. 45, a. 2. 

(■) Hoc lonRius oslcndimus in lihria: « U MH cammii», la philoso- 
pMc Jc fttrc ct lcs formulcs dogmaliqncs > - 1 DUU, sou c.villeucc tl sa 
nalurc > Vid= etiam P. T. Richaku, O. P., hlrodtutioa d ftli.dc cl i 1 1«- 
scigHcaeal de la scolasliauc, 3- PurUc, c. IV, 2' ed. - Trad. nahana 
apud Marlettt, Torino. 

vere classicum et perenne non quidem immoderati intelle- 
ctualismi, sed < sacrae theologiac > ad statum verae scien- 
tiae. non obstante obscuritate fidei, perductae ('), ut sit 
nempe corpus doctrinale vere organicum, ut sit scientia 
vere una, subalternata scientiae Dei et beatorum, ae < velut 
quaedam impressio in nobis divinae scientiae » ( 2 ), omnia 
considerans sub ratione Uei, auctoris gratiac et ultimi finis. 

(■) I- q. 1, a. 2. 
C) U q. 1, a. 3. 



